**БӨЛІМДІК ЖИЫНТЫҚ БАҒАЛАУ**

**8 СЫНЫП. ҚАЗАҚСТАН ТАРИХЫ**

**БІРІНШІ БӨЛІМ:** ХХ ғасырдың басындағы Қазақстанның әлеуметтік-экономикалық жағдайы.

**ЕКІНШІ БӨЛІМ:** Қазақстандағы 1916 жылығы ұлт-азаттық қозғалыс.

**ТАҚЫРЫПТАР:**

1. 1.ХХ ғасырдың басындағы Қазақстандағы қоғамдық-саяси үдерістер
2. 2.ХХ ғасырдың басындағы Қазақстанның әлеуметтік-экономикалық жағдайы.
3. 3.Столыпиннің аграрлық реформасы және шаруалардың Қазақстанға жаппай қоныс аударуы.
4. 4.Қазақ ұлттық зиялылар қауымы және оның ХХ ғасырдың басындағы қоғамдық-саяси үдерістерге әсері.
5. 5.Ұлттық саяси баспасөздің дамуы.
6. 6.Қазақстандағы 1916 жылғы ұлт-азаттық көтеріліс

**ОҚУ МАҚСАТТАРЫ:**

8.3.1.1-қазақ зиялыларының Ресей имериясының Мемлекеттік Думасындағы қызметіне баға беру;

8.3.1.2-ХХ ғасыр басындағы Қазақстандағы қоғамдық-саяси үдерістерге баға беру;

8.3.1.3-1916 жылғы ұлт-азаттық көтерілістің тарихи маңызын анықтау және тұлғалардың рөліне баға беру;

**БАҒАЛАУ КРИТЕРИЙІ:**

 **Білім алушы:**

* ХХ ғасырдың басындағы Қазақстандағы қоғамдық-саяси үдерістерді мәнін ашып көрсетеді;
* 1916 жылғы ұлт-азаттық көтеріліске сипаттай отырып, тарихи маңызына баға береді;
* Қазақ зиялыларының қоғамдағы рөлі мен қызметін анықтап, ұлттық баспасөздің қалыптасуы мен маңыздылығын түсінеді;
* Қазақ зиялыларының Мемлекеттік Думаға қай облыстан сайланғанын еске түсіріп,қолданады;

Ойлау дағдыларының деңгейі: Білу, түсіну, қолдану

Орындалу уақыты: 25 минут

Оқушының аты-жөні:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Тапсырмалар:**

**1-тапсырма. Тарихи термин сөздердің мағынасын ашып көрсет: (2 балл)**

Петиция

Социал-демократиялық қозғалыс

**2-тапсырма. Сәйкестендіру тесті. Тарихи даталар. (4 балл)**

|  |  |  |
| --- | --- | --- |
| **Р/с** | **Тарихи оқиғалар** | **Жылдар** |
| 1 | «Село тұрғындары мен егінші мещандар туралы уақытша Ереже» | А) 1906 ж |
| 2 | Столыпиндік аграрлық реформаны жүзеге асыру басталды | Ә) 1871-1917 жж |
| 3 | Өлкеге 1,6 млн адам көшіп келген | Б) 1904 ж 6 шілде |
| 4 | Ресейдің еуропалық бөлігінде толқулар күшейе түскен кезең | В) 1905-1907 жж |

**3-тапсырма. Тарихи оқиғаға сипаттама бер . (5 балл)**

1916 жылғы ұлт-азаттық көтеріліс.

**4-тапсырма. Тарихи тұлғалар. (ақиқат/жалған екендігін анықта) (4 балл)**

|  |  |  |
| --- | --- | --- |
| **Р/с** | **Тарихи тұлғалар** | **ақиқат/жалған** |
| **1** | М.Дулатов «Қазақ ұлтының өмір сүруінің өзі проблемаға айналды»-деп ашына айтты. |  |
| **2** | «Айқап» журналының бас редакторы Мұхамеджан Сералин |  |
| **3** | «Қазақ» газетінің негізін салушылар А.Байтұрсынұлы мен М.Дулатұлы |  |
| **4** | А.Қалменов Семей абақтысына жабылып,кейіннен Самараға жер аударылған |  |

**5-тапсырма. Тарихи кеңістік**. Берілген депутаттардың І Мемлекеттік Думаға қай облыстан сайланғанын көрсетіп жаз:

 **(5 балл)**

|  |  |  |
| --- | --- | --- |
| 1 | А.Бірімжан |  |
| 2 | Ә.Бөкейхан |  |
| 3 | А.Қалменов |  |
| 4 | Б.Құлманов |  |
| 5 | Ш.Қосшығұлұлы |  |

|  |  |  |  |
| --- | --- | --- | --- |
| **Бағалау критерийі** | **Тапсырма №** | **Дескриптор** | **Балл**  |
|  Термин сөздердің мағынасын ашып көрсетеді | 1 | Периция сөзінің мәнін ашады | 1 |
| Социал-демократиялық қозғалыссөзінің мәнін ашады | 1 |
|  ХХ ғасырдың басындағы Қазақстандағы қоғамдық-саяси үдерістерді анықтайды; | 2 | «Село тұрғындары мен егінші мещандар туралы уақытша Ереже» қабылданған уақытты анықтайды | 1 |
| Столыпиндік аграрлық реформаны жүзеге асыру басталған уақытты анықтайды | 1 |
| Өлкеге 1,6 млн адам көшіп келген уақытты анықтайды | 1 |
| Ресейдің еуропалық бөлігінде толқулар күшейе түскен кезең уақытын анықтайды | 1 |
| 1916 жылғы ұлт-азаттық көтеріліске сипаттама береді, тарихи маңызына баға береді; | 3 | 1916 ж. ұлт-азаттық себептерін еске түсіреді | 1 |
| 1916 ж. ұлт-азаттық қозғаушы күшін еске түсіреді | 1 |
| 1916 ж. ұлт-азаттық көтерілістің ірі ошақтарын атайды | 1 |
| 1916 ж. ұлт-азаттық көтерілістің ірі ошақтары мен басшыларын атайды | 1 |
| 1916 ж. ұлт-азаттық көтерілістің жеңілу себептерін анықтап,тарихи маңызына баға береді | 1 |
| Қазақ зиялыларының қоғамдағы рөлі мен қызметін анықтап, ұлттық баспасөздің қалыптасуы мен маңыздылығын түсінеді; | 4 | «Қазақ ұлтының өмір сүруінің өзі проблемаға айналды»-деп айтқан тұлғаны анықтайды | 1 |
| «Айқап» журналының бас редакторын анықтайды | 1 |
| «Қазақ» газетінің негізін салушыларды еске түсіреді | 1 |
| Семей абақтысына жабылып,кейіннен Самараға жер аударылған тұлғаны анықтайды | 1 |
| Қазақ зиялыларының Мемлекеттік Думаға қай облыстан сайланғанын анықтайды | 5 | А.Бірімжан қай облыстан сайланғанын анықтайды | 1 |
| Ә.Бөкейхан қай облыстан сайланғанын анықтайды | 1 |
| А.Қалменов қай облыстан сайланғанын анықтайды | 1 |
| Б.Құлманов қай облыстан сайланғанын анықтайды | 1 |
| Ш.Қосшығұлұлы қай облыстан сайланғанын анықтайды | 1 |
| **Барлығы** | **20** |

**Жауабы:**

**Балл қою кестесі**

|  |  |  |  |
| --- | --- | --- | --- |
| № | Жауап  | Балл | Қосымша ақпарат |
| 1 | Петиция-мемлекеттік билік органдарына немесе жергілікті өзін-өзі басқару органдарына жазбаша түрде берілетін жеке немесе ұжымдық талап-тілектер;Социал-демократилық қозғалыс-буржуазиялық реформалау әдісімен әлеуметтік әділ қоғамға көшу қозғалысы | 2 | Әр дұрыс жауапқа 1 балл |
| 2 | «Село тұрғындары мен егінші мещандар туралы уақытша Ереже»-1904ж 6 шілде | 4  | Әр дұрыс жауапқа 1 балл |
| Столыпиндік аграрлық реформаны жүзеге асыру басталды-1906 ж | Әр дұрыс жауапқа 1 балл |
| Өлкеге 1,6 млн адам көшіп келген-1871-1917 жж | Әр дұрыс жауапқа 1 балл |
| Ресейдің еуропалық бөлігінде толқулар күшейе түскен кезең 1905-1907 жж | Әр дұрыс жауапқа 1 балл |
| 3 | 1916 жылғы ұлт-азаттық көтеріліс себептері: отарлау саясатының күшеюі,жерлердің тартып алынуы;алым-салықтардың артуы;қоғамдағы үстем тап өкілдерінің еңбекшілерді қанауы; және т.бҚозғаушы күші: жергілікті жұмысшылар,батырақтар мен қолөнершілер;Ірі ошақтары: Торғай мен Жетісу облыстарыТоғайдағы басшылары:Ә.Жанбосынов пен А.ИмановЖетісудағы басшылары:Б.ӘшекеевЖеңілу себептері: бытыраңқылық,ұйымдастырудың төмен болуы,көтерілістердің бір орталыққа бағынбауы.,патша әскерінің күші басым болды.Тарихи маңызы:Қазақ халқының ұлттық сана сезімінің оянуына себепші болды. | 5 | Білім алушының басқа да дұрыс жауаптары қабылданады |
| 4 | М.Дулатов «Қазақ ұлтының өмір сүруінің өзі проблемаға айналды»-деп ашына айтты. /жалған/ | 4 | Әр дұрыс жауапқа 1 балл |
| «Айқап» журналының бас редакторы Мұхамеджан Сералин /ақиқат/ |
| «Қазақ» газетінің негізін салушылар А.Байтұрсынұлы мен М.Дулатұлы /ақиқат/ |
| А.Қалменов Семей абақтысына жабылып,кейіннен Самараға жер аударылған /жалған/ |
| 5 | А.Бірімжан /Торғай/ | 5 | Әр дұрыс жауапқа 1 балл |
| Ә.Бөкейхан /Семей/ |
| А.Қалменов /Орал/ |
| Б.Құлманов /Бөкей Ордасы/ |
| Ш.Қосшығұлұлы /Ақмола/ |
| **Барлығы**  |  | **20 балл** |

«ХХ ғасырдың басындағы Қазақстанның әлеуметтік-экономикалық жағдайы», «Қазақстандағы 1916 жылығы ұлт-азаттық қозғалыс»тақырыптары бойынша жиынтық бағалаудың нәтижесіне қатысты ата-аналарға ақпарат ұсынуға арналған рубрика

Білім алушының аты-жөні: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Бағалау критерийі** | **Оқу жетістіктерінің деңгейі** |
| **Төмен** | **Орташа** | **Жоғары** |
|  Термин сөздердің мағынасын ашып көрсетеді | Термин сөздердің мәнін ашуда қиналады | Термин сөздердің мәнін ашуда қателеседі | Термин сөздердің мәнін дұрыс белгілейді |
| ХХ ғасырдың басындағы Қазақстандағы қоғамдық-саяси үдерістерді анықтайды; | ХХ ғасырдың басындағы Қазақстандағы қоғамдық-саяси үдерістерді анықтауда, қиналады | ХХ ғасырдың басындағы Қазақстандағы қоғамдық-саяси үдерістерді анықтауда, қателіктер жібереді | ХХ ғасырдың басындағы Қазақстандағы қоғамдық-саяси үдерістерді, дұрыс көрсетеді |
| 1916 жылғы ұлт-азаттық көтеріліске сипаттама береді, тарихи маңызына баға береді; |  1916 жылғы ұлт-азаттық көтеріліске сипаттама береді, тарихи маңызына баға беруде қиналады | 1916 жылғы ұлт-азаттық көтеріліске сипаттама береді, тарихи маңызына баға беруде қателіктер жібереді | 1916 жылғы ұлт-азаттық көтеріліске сипаттама береді, тарихи маңызына, дұрыс баға береді |
| Қазақ зиялыларының қоғамдағы рөлі мен қызметін анықтап, ұлттық баспасөздің қалыптасуы мен маңыздылығын түсінеді | Қазақ зиялыларының қоғамдағы рөлі мен қызметін анықтап, ұлттық баспасөздің қалыптасуы мен маңыздылығын түсінуде қиналады |  Қазақ зиялыларының қоғамдағы рөлі мен қызметін анықтап, ұлттық баспасөздің қалыптасуы мен маңыздылығын түсінуде қателіктер жібереді | Қазақ зиялыларының қоғамдағы рөлі мен қызметін анықтап, ұлттық баспасөздің қалыптасуы мен маңыздылығын дұрыс түсінеді |
| Қазақ зиялыларының Мемлекеттік Думаға қай облыстан сайланғанын анықтайды | Қазақ зиялыларының Мемлекеттік Думаға қай облыстан сайланғанын анықтауда қиналады | Қазақ зиялыларының Мемлекеттік Думаға қай облыстан сайланғанын анықтауда қателіктер жібереді. | Қазақ зиялыларының Мемлекеттік Думаға қай облыстан сайланғанын дұрыс анықтайды |

**Бөлім бойынша жиынтық бағалаудың спецификациясы**

**Бөлім бойынша жиынтық бағалаудың мақсаты:**

Бөлім бойынша жиынтық бағалау білім беру мазмұнын жаңарту аясындағы оқу бағдарламасының мазмұнына сәйкес білім алушылардың оқу мақсаттарына жеткендігін тексеруге және тарау барысында меңгерген білім, білік және дағдыларын анықтауға бағытталған.

Спецификация 9-сыныпта «Қазақстан тарихы» пәнінен бөлім бойынша жиынтық бағалаудың мазмұны мен өткізу рәсімін сипаттайды.

Бөлім бойынша жиынтық бағалаудың мазмұнын анықтайтын құжаттар

«Қазақстан тарихы» пәні бойынша (орта білім беру мазмұнын жаңарту аясындағы) орта мектепке арналған оқу бағдарламасы (9-сынып).

Бөлім бойынша жиынтық бағалауға шолу

3.1 Ұзақтығы - 25 минут

 Балл саны - 20 балл

**Жиынтық бағалаудың құрылымы**

Тарау бойынша жиынтық бағалауда әр түрлі тапсырмалар: тарихи терминдерге анықтама беру,тарихи даталарды сәйкестендіру тесті.

Тарихи оқиғаға толық сипаттама жаза отырып, мәнін ашу.Берілген тарихи тұлғалардың қоғамдағы рөлін анықтау және де тарихи кеңістік тапсырмасында аймақтарды дұрыс анықтау тапсырмалары берілген.

Тарихи тұлғалар тапсырмасында білім алушылар ұсынылған жауап нұсқаларынан ақиқат пен жалғандығын дұрысын анықтайды.

Толық жауапты қажет ететін сұрақтарда білім алушыдан максималды балл жинау үшін тапсырманың шешімін табудың әр қадамын анық көрсетуі дескриптор құрылған.